kardosdrur/scandi-wiki huggingface dataset:
Tiger (butikskæde)

Flying Tiger Copenhagen er en dansk butikskæde, der sælger billige varer til runde beløb såsom 10, 20 eller 50 kr.

Kæden blev grundlagt i 1995 af Lennart Lajboschitz og bestod i 2022 af 870 butikker over det meste af verden, herunder Danmark, Belgien, Cypern, Estland, Frankrig, Tyskland, Holland, Island, Letland, Litauen, Polen, Spanien, Kina, Sverige, Japan, Tjekkiet, Norge, Grækenland, Italien, Irland, Portugal, Finland og Storbritannien.

Ejeren af Flying Tiger Copenhagen er virksomheden Zebra A/S, der har hovedsæde på Strandgade 71-73 og har kapitalfonden Treville som hovedaktionær.

I Januar 2022 åbnede Flying Tiger Copenhagen butikker i Mellemøsten, herunder Israel, Forenede Arabiske Emirater og Saudi Arabien

Tiger Music 
I 2014 bragte DR en artikel om, at musikere kunne tjene langt mere på at udgive og sælge deres musik via Tiger Music, frem for konventionelle pladeselskaber, da musikken når ud til en bredere kundegruppe. Jazzmusikeren Carsten Dahl havde på en måned solgt over 2000 lp’er og 6200 cd’er med sit album Bach - The Goldberg Variations for prepared piano i butikskæden. Albummet indeholdt en nyfortolkning af Goldbergvariationerne. Salgstallet gjorde det til det næstmest solgte album i den uge, hvor det udkom. Flying Tiger Copenhagen er dog ikke med i brancheorganisationen IFPI, og albums der bliver solgt i butikskæden optræder derfor ikke på Album Top-40-hitlisten. Dahl tjente omkring 8 kr. per solgt album i Flying Tiger Copenhagen til forskel fra omkring 2 kr. når salget gik igennem eksempelvis Universal Music Group. Den danske sanger Vinnie Who sælger ligeledes sit album Harmony i Flying Tiger Copenhagen-butikkerne.

Antal butikker pr. land 
Denne liste viser alle butikker pr. 2020:

Referencer

Eksterne henvisninger 
 Flying Tiger Copenhagens hjemmeside 

Nonfoodbutikskæder i Danmark
Etableret i 1995
Korsør Nor

Korsør Nor er Danmarks største nor med et overfladeareal på ca. 10 km². Største vanddybde i Korsør Nor er omkring 4 meter. Norets udløb til Storebælt har siden Korsørs opståen været benyttet som havn. I stenalderen, hvor Vestsjælland lå lavere end i dag, var store områder af det, der i dag rummer den nuværende nordlige bydel (Halsskov), under havets overflade, og Korsør Nor havde karakter af en bugt med øer. Flere af øerne findes stadig i stednavnene, som f.eks. Tårnholm, Egø og Lilleø.

Historie 
På Norets nordside opførte Marsk Stig en borg, som blev delvist udgravet i 1920-erne. I dag er ruinen tildækket og ses som en stor kuplet høj på en bakketop stik vest for Tårnborg Kirke, der ligger smukt med udsigt over noret. Nedenfor borgruinen ses en lang stensætning, som løber ca. 100 meter ud i noret. Denne stensætning er resterne af en anløbsbro, som blev bygget i forbindelse med borgen.

I øvrigt har der været mange stenalderbopladser omkring noret. Bl.a. netop dér, hvor Marsk Stigs anløbsbro når land, har der været en boplads, og man kan ved at gå i det lave vand være heldig at finde flinteredskaber på bunden. I hårde isvintre, hvor færgefarten over Storebælt måtte indstilles, blev Korsør Nor flere gange benyttet som flyveplads, hvorfra små fly fløj posten over Storebælt til og fra Nyborg. Dette kunne lade sig gøre, fordi noret på sine store lavvandede områder var bundfrosset, og fordi isen var jævn og uden skruninger.

Natur 
Korsør Nor har et rigt dyreliv bestående af mange slags saltvandsdyr, såsom rejer, krabber, rødspætter, nålefisk, ål m.m. Der er en righoldig bundvegetation med mange slags tang og søgræs. Noret er derfor også et yndet opholds- og fourageringssted for mange havfugle og trækfugle, og det huser som regel året rundt et meget stort antal svaner. Vadefugle, ænder, svaner, blishøns og skalleslugere yngler langs noret på strandenge, i gamle lergrave eller på ugenerte strandarealer. I lergravene yngler desuden forskellige arter af lappedykker. 
Flere steder langs noret findes områder med en interessant flora. På strandengene mod syd vokser bl.a. Stilket Hindebæger, Strandgåsefod og Kær-Svinemælk, og skrænterne på østsiden rummer en typisk storebæltsflora med bl.a. Hjorterod, Strand-Nellike og Almindelig Soløje.

Friluftsliv 
Korsør Nor er et meget smukt og idyllisk område, som det kan anbefales at besøge enten i båd (Husk da, at man skal passere under broen, som forbinder de to bydele. Broen er stærkt trafikeret, men den er en klapbro, som kan åbnes for trafik på vandet. Robåde og lave motorbåde kan sejle under uden problemer). Noret kan også være mål for en éndages travetur rundt langs bredden. Man passerer på vejen rundt bl.a. to gamle bådforeninger: Lilleø og Magleø med et levende gammeldags fiskerimiljø, som bl.a. består af bådhuse og skure af meget forskellig art.

Vige i Danmark
Storebælt
Nor
Slim

Slim (latin mucus; slang om slim fra næsen: snot) i kroppens slimhinder bl.a. øjnene, næsen, lungerne, skeden, mavesækken, tarmene og endetarmen.

I øjnene, næsen og lungerne opfanger slimen bakterier, pollen, svampesporer, bakteriesporer, luftforurening og tobaksrøg. Slimen transporteres via fimrehårenes bevægelser opad og ud som "øjesnask", bussemænd og snot.

Slim er klæbrig uden at fordampe synderligt meget fugt fra overfladen. Grunden til det er at f.eks. øjnenes slim har en tynd oliehinde yderst. Dette er en fordel i kulde, da man så ikke fryser yderligere pga. slimoverfladen. I forhold til en våd overflade virker slim derfor "varmeisolerende".

Slim er et tyktflydende kolloid af mucin (glykosylerede proteiner) og salte i vandig opløsning, som desuden indeholder antiseptiske enzymer og immunogluboliner.
Det produceres af bægerceller i de slimhinder der dækker overfladen af de indre overflader i kroppen.

Fysiologi
Vennerslund

Vennerslund er en gammel landsbyhovedgård, som blev kaldt Stadager og nævnes første gang i 1231 i Kong Valdemars Jordebog. Kaldt Sophienholm fra 1576 til 1585, hvor gården fik sit gamle navn igen. Den kom til at hedde Vennerslund i 1766. Gården ligger i Stadager Sogn i Guldborgsund Kommune. Den fredede hovedbygning er opført i 1845 ved den lokale arkitekt O.M. Glahn.

Vennerslund Gods er på 1.010 hektar med Lundby Møllegård.

En plan blev i 2020 fremlagt om en energipark med solcelleanlæg og vindmøllepark med seks vindmøller ved godset.

Ejere af Vennerslund 

 (1231-1351) Kronen
 (1351-1375) Folmer Folmersen
 (1375-1385) Jacob Olufsen Lunge
 (1385-1411) Jacob Olufsen Lunge
 (1411-1415) Oluf Jacobsen Lunge
 (1415-1424) Anders Jacobsen Lunge
 (1424-1462) Jacob Andersen Lunge
 (1462-1480) Henning Venstermand
 (1480-1500) Morten Henningsen Venstermand
 (1500-1551) Jørgen Mortensen Venstermand
 (1551-1564) Morten Jørgensen Venstermand / Lave Jørgensen Venstermand / Johan Jørgensen Venstermand
 (1564-1575) Lave Jørgensen Venstermand / Johan Jørgensen Venstermand
 (1575-1576) Johan Jørgensen Venstermand
 (1576-1588) Frederik II
 (1588-1766) Kronen
 (1766-1785) Hans Tersling / Peder Thestrup
 (1785-1789) Kirstine Hoffgaard gift (1) Tersling (2) Colbjørnsen / Peder Thestrup
 (1789-1805) Kirstine Hoffgaard gift (1) Tersling (2) Colbjørnsen
 (1805-1809) Jørgen Hansen Tersling
 (1809-1844) Carl Vincens Grandjean
 (1844-1861) Ludvig Grandjean
 (1861-1882) Johan Carl Wilhelm Grandjean
 (1882-1926) Johan Ludvig Grandjean
 (1926-1963) Vincens Grandjean
 (1963-2001) Susanne Grandjean gift Brockenhuus-Schack
 (2001-2007) Susanne Grandjean gift Brockenhuus-Schack / Kim Vincens greve Brockenhuus-Schack
 (2007-) Kim Vincens greve Brockenhuus-Schack

Referencer

Ekstern henvisninger 
 Vennerslund - fra Dansk Center for Herregårdsforskning

Kilder 
 J.P. Trap: Danmark, Kraks Landbrug

Herregårde i Guldborgsund Kommune
Herregårde i Maribo Amt
Fredede slotte og herregårde i Danmark
Dracula (film fra 1931)

Dracula er en amerikansk vampyr-gyserfilm fra 1931 af Tod Browning. Filmen er baseret på et skuespil af Hamilton Deane, der igen er baseret på Bram Stokers roman. Filmen blev produceret af filmselskabet Universal Pictures, som indspillede to versioner samtidigt: Den engelsksprogede version, som er den bedst kendte, og en spansksproget version, Drácula, med Carlos Villarías i titelrollen. I den engelsksprogede version er det, ligesom i skuespillet, der turnerede i USA fra 1927, den ungarskfødte Bela Lugosi, der har titelrollen som Grev Dracula.

De to film blev lavet i de samme kulisser og (bortset fra sproget) med samme manuskript. Det amerikanske hold filmede om dagen, det spanske om natten. Bela Lugosi og Carlos Villarías skiftedes til at bruge den samme paryk. Enkelte skud er ens i de to film.

Den spanske version regnes for den mest dynamiske af de to, men den amerikanske har haft den største kulturelle indflydelse.

Referencer

Eksterne henvisninger 

 
 

Film baseret på værker af Bram Stoker
Amerikanske film fra 1931
Film fra Universal Pictures
Sort-hvide film fra USA
Gyserfilm fra USA
Kultfilm
Film instrueret af Tod Browning
Vampyrfilm
Udstødningssystem

Et udstødningssystem er et manifoldsystem til bortskaffelse af udstødningsgas.

Udstødningsgasserne kommer på de fleste biler igennem en katalysator, som renser udstødningsgassen for de farlige NOx'er. Røgen sendes da videre gennem en eller flere lydpotter som dæmper lyden.

Et udstødningssystem kan bestå af følgende:
 et topstykkes udgangsventiler.
 fx halvdelen af en turbolader - den anden halvdel presser indsugningsluften sammen.
 fx en katalysator.
 fx en lydpotte. 

Motordele
Michael Grant (historiker)

Michael Grant CBE, OBE (21. november 1914 – 4. oktober 2004) var en engelsk historiker, klassicist og numismatiker, som formåede at nå og vinde respekt fra både det akademiske såvel som lægmands-læsere

Han har forfattet, editeret eller oversat mere end 50 faglitterære bøger, som dækker emner strækkende fra romerske mønter over Vesuvs udbrud til evangelierne. Han har beskrevet sig selv som: "En af de meget få freelance forfattere indenfor oldtidshistorie: en raritet.". Hans oversættelse af Tacitus’  Annales blev udgivet i 1989. Hans selvbiografi, My First Eighty Years (mine første 80 år) i 1994.

Michael Grant var født i London og studerede klassisk historie ved Trinity College, Cambridge og var humanioraprofessor ved Edinburgh University. Han er blevet tildelt ærestitlerne OBE i 1946 og CBE (commander) I 1958 og var visekansler (præsident) for Queen's University of Belfast og University of Khartoum.

Udvalgte værker 
 Myths of the Greeks and Romans (1962, )
 Gladiators (1967)
 Nero (1970)
 The Jews in the Ancient World (1973)
 Constantine The Great: The Man And His Times
 The Army of the Caesars (1974)
 The Twelve Caesars (1975, title taken from Suetonius)
 History of Rome (1978, )
 Dawn of the Middle Ages (1981)
 The Roman Emperors (1985)
 The Fall of the Roman Empire (1990, )
 Jesus: An Historian's Review of the Gospels (1990)
 Greek and Roman Historians: Information and Misinformation (1995)

Eksterne henvisninger 
 En udvidet bibliografi over Michael Grants værker  
 Michael Grant – The Times 

Historikere fra Storbritannien
Personer tildelt Commander of the Order of the British Empire
Sandefjord Fotball

Sandefjord Fotball er en norsk fodboldklub, som spiller i den norske liga, . Klubben blev stiftet den 10. september 1998, som en overbygning til IL Runar og Sandefjord Ballklubb.

Danske spillere 
 Martin Jensen (2007-)
 Ole Tobiasen (2006)
 Peter Skov-Jensen (2007-)
 Rune Hansen (2008-)
 Jakob Busk Jensen
 Mads Pedersen (2014-15)

Links/Henvisninger 
 Officiel hjemmeside

Fodboldklubber i Norge
Etableret i 1998
Fotball
Aids-dag

Worlds AIDS Day eller blot international Aids-dag er en international mærkedag, der af WHO er fastsat til at støtte kampen mod aids. Dagen afholdes hvert år den 1. december siden 1988.

Aids-dagen er en dag hvor vi alle skal vise solidaritet og næstekærlighed overfor hiv- og aids-smittede. Det er også på denne dag at der bliver solgt aids-sløjfer.

Eksterne henvisninger 
 Aidsfondet om World AIDS Day 

Mærkedage
Hiv/aids
Etableret i 1988
Dexter B. Wakefield

Dr. Dexter B. Wakefield er assisterende professor ved Southern Illinois University, uddannet i landbrugsvidenskab ved Fort Valley State University (B.S. – 1990), Purdue University (M.S. – 1998) og Purdue University (Ph.D – 2001)

Tjek fødsels- og dødsår
Historikere fra USA
Martin Jensen

Flere personer bærer navnet Martin Jensen:

Musik 
 Martin Jensen (DJ) – dansk DJ

Sport 
 Martin Jensen (fodboldspiller, født 1978) – dansk fodboldspiller
 Martin Jensen (fodboldspiller, født 1982) – dansk fodboldspiller
 Martin Jensen (forfatter) (født 1946) – dansk forfatter
 Martin Jensen (atlet) (1911-1985) – dansk atlet
Glat muskulatur

De glatte muskler findes i de indre organer og sørger for de bevægelser, som sker automatisk, dvs. uden viljens indflydelse.
De findes omkring tarmene, i mavesækken, i øjets regnbuehinde, i kønsorganerne samt flere andre steder.

Se også 
 Muskel

Anatomi
Fysiologi
Antonio Santosuosso

Antonio Santosuosso (født 1936, død 12. juli 2014) var en professor emeritus i historie ved University of Western Ontario i London, Ontario.

Bibliografi 
 Soldiers, Citizens, and the Symbols of War: From Classical Greece to Republican Rome, 500-167 B.C. (1997), 
 Storming the Heavens: Soldiers, Emperors, and Civilians in the Roman Empire (2001), 
 Barbarians, Marauders, and Infidels: The Ways of Medieval Warfare (2004), 

Historikere fra Canada
Martin Jensen (forfatter)

Martin Jensen (født 16. december 1946) er en dansk forfatter, der især skriver historiske romaner og samtidslitteratur. De historiske romaner er for størstedelens vedkommende middelalderkrimier med byfogeden Eske Litle fra Assens som opdager. De foregår i de turbulente år efter 1330, hvor den holstenske grev Gert var rigets dominerende magthaver.

Han voksede op ved Vangede Station og er læreruddannet fra Blaagaard Seminarium. Han har undervist i Stockholm, Birkerød, Greve og Haarby 1969-95. Han er bosat på Sydvestfyn.

Martin Jensen debuterede i 1998 med romanen Frit gennem Jylland. I 1999 vand han andenpladsen med bogen Soldaterhoren i en forfatterkonkurrence udskrevet af Gyldendal og Det Kongelige Bibliotek i forbindelse med temaåret Middelalder 99. Den blev udgivet året efter.

Han modtog Det Danske Kriminalakademis debutantpris 2000.

Udgivelser 
 1998 Frit Gennem Jylland
 2000 Soldaterhoren (roman)
 Bjergenes velkomst (rejseskildring fra Wales)
 Den første sten (roman)
 Eske Litle. Byfoged i Assens (roman)
 Grevens mænd (roman)
 Helligåndens gæster (roman)
 Landet et sted (roman)
 Mens møllen maler (roman)
 Trækfugle (roman)
 Tømrerens datter (roman)

Referencer 

Krimiforfattere fra Danmark
Romanforfattere fra Danmark
Dansksprogede forfattere fra Danmark
Alcázar

Alcázar er en type slotte bygget i Spanien og Portugal som bopæl for kongen. Mange byer i Spanien har et alcázar som f.eks. Alcázar de Sevilla, i Sevilla. De er som oftest bygget af maurerne. Ikke alle slotte i Spanien er idet mange betegnes som castillo.

Slotte
Slotte i Spanien
Bygninger, konstruktioner og anlæg i Portugal
RSA

RSA er et asymmetrisk krypteringssystem, og kan anvendes til kryptering eller digital signatur.

Systemet blev opfundet af tre unge matematikere, Ron Rivest, Adi Shamir og Len Adleman i 1977. Det blev opkaldt efter de tre opfinderes efternavne: RSA.
Senere stiftede de firmaet RSA Data Security. RSA-kryptering mødte meget modstand hos NSA, der ikke kunne lide tanke om, at hvem som helst kunne kryptere hvad som helst. Selvom NSA prøvede at hæmme væksten for RSA-kryptering, er RSA-kryptering endt med at blive spredt vidt omkring, hjulpet af Phil Zimmermans krypteringsprogram PGP, som sørgede for en brugervenlig adgang til kryptosystemet. Dette er også en af grundene til, NSA er blevet set som "de onde" op gennem tiden efter 1970'erne.

Systemet virker ved at vælge to (store) primtal p og q, hvorfra man beregner n = pq samt d og e, hvor de mod (p-1)(q-1) = 1, og e og (p-1)(q-1) ikke har fælles primtalsfaktorer. (n,e) er den offentlige nøgle, (n,d) er den private/hemmelige nøgle. Kryptering af tallet m foregår herefter ved at beregne c = me mod n. Dekryptering udføres ved at beregne m = cd mod n.

Sikkerhed 
Sikkerheden i systemet hviler på antagelsen om at primtalsfaktorisering er et "svært" problem, dvs. at der ikke findes algoritmer der kan udføre opgaven i polynomiel tid. RSA kan dog brydes i polynomiel tid på en kvantecomputer med Shors algoritme.

Referencer 

Kryptografi
Græske kolonier

De græske kolonier i antikken blev anlagt i løbet af 1. årtusind f.v.t., hvor en lang række af de græske bystater grundlagde nye bosættelser i hele middelhavsområdet og ved Sortehavet. I begyndelse af det 1. årtusind f.v.t. havde græsktalende folkeslag bosat sig på øerne i Ægæerhavet og Lilleasiens kyst, men i 8. og 7. årh. f.v.t. begyndte de at anlægge kolonier længere borte, først og fremmest i Syditalien, Nordafrika, sydlige Gallien, Spanien og ved Sortehavet. Med sig bragte grækerne deres sprog, religiøse og politiske traditioner, hvilket først og fremmest betød polis-institutionen. De græske kolonier fik stor kulturel indflydelse i de områder hvor de blev anlagt, da de var medvirkende til spredningen af den græsk-hellenistiske kultur til hele middelhavsområdet.

Der fandtes to typer af kolonier, apoikiai og emporia, hvor den første var selvstændige bystater og den anden var handelsstationer. Den nye by beholdt stærke venskabelige relationer til moderbyen (metropolis), men var politisk uafhængig.

Græske kolonier 
Oversigt over de vigtigste kolonier, opdelt efter det område hvor de blev anlagt – efterfulgt af det moderne navn:
Magna Graecia
 Tarentum – Taranto
 Cumae – Cuma
 Kroton (Κρότων) – Crotone
 Rhegion (Ρήγιον) – Reggio Calabria
 Sybaris – Sibari
 Neapolis – Napoli
 Pithekusai – Ischia
 Paestum – Paestum
 Elaia – Velia (Novi Velia)
 Lokroi Ephyzephirioi – Locri
 Hydrus – Otranto
 Brundisium – Brindisi
Sicilia:
 Akragas (Άκραγας) – Agrigento
 Gela – Gela
 Catania – Catania
 Naxos
 Segesta – Segesta
 Selinunt – Selinunte
 Syrakusa (Συρακούσσες) – Siracusa 
 Taormina – Taormina
 Messina – Messina
Krim
Ionien
Gallien
 Massalia – Marseille

Grækenland i antikken
Antikken
Odin Teatret

Odin Teatret blev grundlagt i Oslo i 1964 af Eugenio Barba. Han samlede en gruppe af skuespilleraspiranter, som ikke var kommet ind på Statens Teaterskole og udviklede en træning for skuespillere.

På dette tidspunkt eksisterede ikke andre sådanne grupper i Europa, og at være selvlært og uafhængig af hovedstrømmen indenfor teatrets verden var uhørt og har karakteriseret Odin Teatrets historie op til nu.

I 1966 etablerede de sig som Nordisk Teaterlaboratorium i Holstebro. Teatret har haft medarbejdere fra mange lande og har turneret rundt om i verden.
Aktiviteterne på teatret, udover opførelse af forestillinger, omfatter bl.a. kurser, videreuddannelse og seminarer, som har skabt international opmærksomhed.

Siden 1971 har Nordisk Teaterlaboratorium været anerkendt og støttet af kulturministeriet, og Holstebro Byråd støtter Odin Teatret som egnsteater.

I OT/NTL teatrets bestyrelse sidder Søren Kjems, som er formand, Louise Ejgod Hansen, som er næstforkvinde, Peter Christensen Teilmann, Karoline H Larsen, og Lene Dybdal, som er repræsentant for Holstebro Kommune.

Før 2008 sad i teaterets bestyrelse Søren Kjems, som er formand, Kirsten Justesen, Per Kofod, Peter Laugesen og Bjørn Lense-Møller.

Teatret modtog Håbets Pris i 2011 sammen med Eugenio Barba.

Eksterne referencer

Eksterne henvisninger 
 Odin Teatret
 Odin Teatret Archives

Kultur i Holstebro
Teatre i Danmark
Etableret i 1964
Bygninger, konstruktioner og anlæg i Holstebro
Bill Kaulitz

Bill Kaulitz (født 1. september 1989 i Leipzig, Tyskland) er forsanger i rockgruppen Tokio Hotel. Derudover designer han tøj og lægger stemme til Arthur i den tyske version af tegnefilmen "Arthur og minimoyserne".

Barndom 
Bill Kaulitz er én af et sæt enæggede tvillingedrenge, hvoraf den anden hedder Tom. Bill og Tom voksede op i Loitsche, med sine forældre Simone og Jörg Kaulitz. Da de var syv år gammel blev forældrene skilt, og både Bill og Tom flyttede med deres mor. Moderen giftede sig senere med Bills nuværende stedfar, Gordon Trümper og flyttede sammen til Magdeburg. Gordon skulle vise sig at få stor musikalsk indflydelse på Bill. Han spillede nemlig guitar i bandet Fatun.

Karriere 

Bill har sunget og skrevet sange, siden han var ni år gammel. I 2001 mødte han Georg og Gustav, og de tre dannede sammen med Tom bandet Devilish, som spillede til små arrangementer i lokalområdet for et mindre publikum. Dette gav dem en del sceneerfaring.

Som 13-årig deltog Bill i den tyske udgave af showet Star Search hvor han optrådte med sangen "It's Raining Men". Selvom Bill ikke vandt, men kom på en andenplads, skabte det noget opmærksomhed omkring ham. Samme år blev bandet kontaktet af Peter Hoffmann og underskrev senere en kontrakt med Universal Music i Hamburg. Med hjælp fra producerne skrev Bill størstedelen sangene til deres debutalbum, Schrei, som udkom i 2005. Bandnavnet havde de ændret til Tokio Hotel, og den første single Durch den Monsun strøg til tops på de tyske hitlister. Det samme skete for de næste singler Schrei og Rette Mich. I starten af 2006 udsendte de en genindspilning af Schrei-albummet, som hed Schrei; so laut du kannst, fordi Bills stemme i mellemtiden var gået i overgang.

Referencer

Eksterne henvisninger 

 

Sangere fra Tyskland
Personer fra Leipzig
Haraldsborg Husholdningsskole

Haraldsborg Husholdningsskole i Roskilde fungerede fra 1910 til 1954 som husholdningsskole, som gav faglig undervisning i alle opgaver for kommende husmødre eller medhjælpere. Skolen havde fra starten en god søgning og blev i løbet af nogle år en af landets største husholdningsskoler med Anna Bransager Nielsen som forstander. I 1957 overtog Roskilde Kommune skolen, der blev ombygget til plejehjem, siden som psykiatrisk bocenter.

Uddannelsesinstitutioner i Danmark
Uddannelse i Roskilde
Lysdiodelygte

En lysdiodelygte eller blot diodelygte er en lygte, som lyser ved hjælp af lysdioder. Mange cykellygter benytter lysdioder.

Diodelygter findes i mange forskellige udformninger, og kan indeholde forskelligt antal lysdioder. De helt små diodelygter med en enkelt lysdiode oplyser ikke, mens større klynger kan oplyse på lige fod med klassisk arbejds- eller spotbelysning.

Cykellygter 
Som nævnt oplyser enkeltdioder ikke særligt meget, og er derfor bedst egnet til cykling i byer eller på veje med rigelig gadebelysning. De skal stadigvæk opfylde lovkravene om synlighed, og skal således vende fremad hhv. bagud og ikke hænge løst i en snor eller holdes i hånden.

Nogle diodelygter kan blinke med forskellige intervaller. I Danmark var det tidligere ikke lovligt at benytte blinkende lygter. Dette blev ændret d. 4. marts 2005, således at blinkende for- og baglygter på cykler nu er lovlige såfremt de blinker mindst 120 gange pr. minut.

Blandt fordelene ved at bruge dioder som lyskilde kan nævnes:
De har en lang levetid
De kan ofte ses på lang afstand
De er billige
Derudover foretrækker nogle at have muligheden for at vælge mellem blinkende og konstant lysende lygter.

Rumbelysning 
Også i belysningen vinder diodelygter inpas. Mange steder ser man traditionelt halogenspots til punktoplysning af butiksvinduer, hylder, malerier og lignende. Her har producenterne opbygget diodeklynger, der i form ligner halogenpærerne og som man kan skifte mellem uden problemer.

Håndlygter 
Dioder vinder endvidere markedsandele i lommelygter, hvor flere fabrikater nu har 1-9 dioder i stedet for den klassiske glødepære. Dioden har også gjort det muligt at montere lygte i mobiltelefoner, nøgleringe og andre ting, folk normalt bærer på sig, på en måde så lysstyrke og strømforbrug har et fornuftigt forhold til batteripladsen. Det er også muligt at få diodelygter med highpower dioder, hvor der kun sidder en kraftig diode, der kan være op til 100 kraftigere end de traditionelle dioder.

Eksterne henvisninger 
 Engelsk wiki-artikel om cykellygter: Bicycle lighting – Om lysdiode, LED : Light-emitting diode (flyttes til "andre sprog" ?)

Cykeludstyr
Lysdioder
Lygter og lanterner